Крайъгълният камък за групата е тяхното първо турне през 2003, въпреки че дотогава са били вече 16 години творчески активни. Това е в констраст с доста честите турнета на другия основен проект на Лийб Front Line Assembly. Кристи Търск и Шели Харланд са вокалистките в това първо турне. През януари 2005 Delerium вземат участие в благотворителния концерт One World, в помощ на пострадалите от опустошителното цунами от 26 декември 2004. На концерта е изпълнена песента „Silence“ на живо, а за първи път с оригиналния съпровод на Сара Маклоклън, която също е поканена на този концерт.